Krūčius

Krūčius – upelis Lietuvoje, Varėnos rajone, Merkinės seniūnijoje; Nemuno kairysis intakas. Išteka iš Navikų ežero, telkšančio prie Navikų kaimo. Vingiuoja į pietus, aukštupyje vadinama Vilkiautiniu. Prateka Papiškių, Vilkiautinio ir Liškiavio ežerus. Ištekėjusi iš pastarojo jau vadinama Krūčiumi arba Liškiave. Žemupyje sudaro gilų slėnį, teka kanjonais, labai dideliu nuolydžiu (19 m/km), gausu rėvų, mažų krioklių.Saladaunios ir Krūčiaus geležingas šaltinis  Įteka į Nemuną Liškiavoje, 438,9 km nuo jo žiočiųLR upių klasfikatorius. Šalia santakos Krūčių kerta Liškiavos tiltas.


Didžiausi šaltiniuoti jo intakai yra Aušrinės šaltinis ir Saladaunia (po 0,5 l/s arba 1,8 m³/h) ir Vaikšnoro ravas (0,2 l/s arba 0,7 m³/h). Taip pat atsiveria daug mažesnių šaltinėlių.

Ištakose Krūčiaus upelis labai nesraunus, tik 0,07 m/s, o žiotyse srovės greitis jau 0,4 m/s. Upelio debitas žiotyse yra 0,47 m³/s, o ištakose – tiktai 0,032 m³/s.

Aplink upės žemupio slėnį įsikūręs istorinis-sakralinis Liškiavos kompleksas.

Upėvardis Krūčius kildinamas nuo žodžių kriūta („stati kalva“), pa-kriūtė („status yrantis upės krantas, kalno pašlaitė“), tačiau gali būti iš giminingo baltarusiško būdvardžio  „status, staigus, skardingas“.


 Šaltiniai 

Kategorija:Varėnos rajono upės
Kategorija:Nemuno intakai